ming030890/wiki-yue-high-quality huggingface dataset:
三T

三T係香港賽馬一個特別彩池，喺1995年1月推出。由香港賽馬會接受投注，好多香港人都知佢有巨額彩金。

投注
香港賽馬會喺每個賽馬日指定3場賽事接受三T投注，而家通常係第四、第五同第六場。馬迷如果揀中全部三關頭三名馬（唔使順序），就可以攞到巨額彩金，就算只係揀中頭兩關的頭三名馬（唔使順序），都有得攞安慰獎。三T每注最低投注金額係20蚊港紙，如果同一張彩票值超過100蚊，每注最低投注金額就係2蚊（即係超過50注）。三T投注分4類：單式、複式、一馬膽同兩馬膽投注。如果投注嘅其中一匹馬退出比賽，就由大熱門代替。
單式
每關揀3匹馬。
複式
其中一關揀超過3匹馬。
馬膽
投注人指定1匹或2匹馬膽。每個投注組合都會包埋馬膽。

俗語
香港俗語「十萬九千七」指，以三場都「一膽拖八腳」買三T，所有組合只買半注（五蚊），一共要 $5×28×28×28 = $109760。用咁多錢投注三T，如果賠率太熱都會輸錢。因此，「十萬九千七」除咗指好多錢之外，亦有大包圍嘅意思。所謂「一膽拖八腳」，就係要揀中一隻必入三甲嘅馬（膽），另外揀八隻馬（腳），三甲其餘兩隻馬都要被所揀八隻馬圍中。
單T

單T（Trio）係種賽馬投注項目，投注嘅人要揀啱跑頭、二同三名嘅三隻馬（唔使順序），就可以中獎。同呢隻類似嘅項目係三重彩，但係三重彩要順序。衍生嘅項目重有孖T同三T。
三重彩

三重彩（Tierce）係種賽馬投注項目，投注嘅人要順序揀啱跑頭、二同三名嘅馬，就可以中獎。同呢隻類似嘅項目係單T，但係單T唔使順序。
張獻忠

張獻忠（1606年9月18號—1647年1月2號），字秉忠，號敬軒，自號「八大王」，係中國明末民變領袖。

生平
張獻忠萬曆三十四年（1606年）九月十八日生於延安衛柳樹澗堡（家下陝西省定邊縣郝灘鄉劉渠村），屬於軍籍，做過捕快、軍吏，後因犯法被除名。
崇禎三年（1630年），張獻忠喺米脂追隨府谷人王嘉胤起事，自號八大王。王嘉胤死後改投高迎祥。
1635年參與滎陽之會，議決進取，同高迎祥等人一齊攻打東方。冇幾耐張獻忠同李自成因故分裂，張獻忠帶部下攻長江流域，李自成就攻黃河流域。1637年，俾明軍總兵官左良玉部攻打，張獻忠嘅起義部隊嚴重受損，張獻忠自己都受傷。
1638年，張獻忠喺湖北谷城受招安授予副將。駐地王家河，易名太平鎮，以示休兵。1639年，重舉起反明大旗。轉戰四川境。1641年破襄陽，殺襄王朱翊銘。1643年佔據武昌，稱大西王。1644年8月9日攻破成都，巡撫龍文光、蜀王朱至澍同佢啲妃嬪全部自殺死咗。張獻忠號稱60萬大軍，好快控制咗四川大部分州、縣。8月16日登基成為大西國皇帝，改元大順。以成都為西京。
順治三年（1646年）清兵南下，由於俾叛徒劉進忠出賣，張獻忠喺鳳凰山（西充縣同鹽亭縣交界，西充縣城東南15公里嘅多扶場西）多寶寺前太陽河畔俾清軍將領豪格射殺。張獻忠死後，佢四個義子李定國、孫可望、劉文秀、艾能奇率領餘眾聯明抗清，轉戰貴州、雲南。

鳳陽大屠殺
彭孫貽嘅《平寇志》記載崇禎八年（1635年）張獻忠焚毀南直隸鳳陽府，「士民被殺者數萬，刨孕婦，注嬰兒於槊，焚公私廬舍2650餘間」。呢年張獻忠攻佔安徽和州，「是時殺戮慘毒，有縛人去淫其妻殺之者；有趨人父淫其女而殺之者；有裸孕婦共卜腹中嬰兒男女刨驗以為戲者；有以大鍋沸油擲嬰孩於內觀其跳躍啼號以為樂者……所虜子女萬千，臨行不能多帶，盡殺兒趨，暴殘恆古未有。」

四川屠殺
據史料記載，順治三年（1646年）張獻忠退出成都時，絕望之下，喺四川進行空前嘅燒殺破壞；有40萬人嘅成都得番二十戶居民；天府之國四川遭到毀滅性破壞，人口由至少三百萬一度銳減到得八萬人，導致後來清朝時期長達一個幾世紀嘅「湖廣填四川」。同年十月二十，張獻忠喺鹽亭縣鳳凰山中箭死咗。
清代彭遵泗所寫嘅四卷《蜀碧》詳細記述張獻忠喺四川嘅殘忍至極大屠殺。當時嘅西洋傳教士亦有類似記載。但亦有學者懷疑，四川幾百萬人係唔係真係俾張獻忠殺晒？四川人口由萬曆六年（1578年）嘅三百一十萬二千七十三（《明會要》卷五十）到清康熙二十四年（1685年）估算嘅一萬八千零九十丁（嘉慶《四川道志》卷十七），足足少咗三百幾萬人。但嗰時張獻忠已經死咗成四十年，而順治十六年（1659年）清軍至攻陷渝城（重慶）。因此，呢啲學者懷疑所謂嘅「七殺碑」亦可能只係「天生萬物與人，人無一物與天，鬼神明明，自思自量」嘅誤植。
田娜

田娜（又名陳田娜、中文證件名陳欣、葡文證件名Chan Ian、英葡簡稱Tina Chan，1995年9月7號—），身高149.9cm，係澳門微辣嘅KOL同埋演員。佢中學嗰陣係讀澳門名校嘉諾撒聖心中學（中文：嘉諾撒聖心中學），中學畢業之後揀咗去讀澳門大學人力資源管理系，2017年拎到工商管理學士學位。其間加入咗澳門品牌微辣拍嘢，令佢多咗唔少知名度。2019年，佢減少幕前拍嘢嘅機會，喺澳門關前街（中文：關前街）開咗一間咖啡舖打工，周不時落舖頭沖下咖啡，又間唔中响微辣蒲頭拍下片。田娜曾經係卡特嘅女朋友。田娜㗍2023年八月起Instagram出帖同微辣集團劃清界線，話“本人在今年5月尾已與前公司完約 並在7月前完成前公司安排的工作 之後會以個人名義發展事業”。

生平
陳欣又名田娜於1995年9月7號喺澳門出世。

醜聞
田娜曾經做生意賣寵物飾物，其後被發現睼落同某尐平好多嘅淘寶貨雷同，被質疑掠水或抄襲；有網民向日更頻道PLUS報料，話見過阿晶同田娜等人撞恰一齊出席某個商業活動，阿晶對渠田娜友善恁打招呼，換來反白眼嘅敵意回應；(按：無法核實)阿晶死後大概一個月，田娜喺埃豬出帖批評若干網絡言論，被唔少網民認為係微辣嘅有組織上水行動之一，其態度被唔少網民批評。[未記出處或冇根據]

廣告
2022年Tina嘗試新形象，一身hiphop風格，同年推出個人首本單曲《今日搞啲咩!》以進取型rapper身份打入本土樂壇,更向Rachel(A.K.A街市地圖炮~曹姨/MC-NANCY)發出BATTLE挑戰。[未記出處或冇根據]
佢喺微辣打機直播表現出色，尤其係Tinagame，用佢驚人手速擊敗加蔥同單身多年嘅霍哥，霍哥賽後亦稱佢為最強，拜佢為師。至於喺個人YouTube頻道方面，屬於年更型YouTuber，對自己作品有極高要求，務求十年磨一劍。近年喺微辣因為個性好動而令唔少人欣賞。對青豆嘅仇視亦令佢成為第一屆反青豆運動發起人，同微辣一姐Rachel對立。[未記出處或冇根據]
索罟群島

索罟群島係香港群島，有大鴉洲、小鴉洲、孖洲、圓洲、頭顱洲、圓崗洲、石洲等幾個島，喺大嶼山西邊嘅南面，係香港境內最南嘅地方，由離島區管。
亞皆老街

亞皆老街（英文：Argyle Street）係連接香港油尖旺區同九龍城區嘅主要道路。除咗新填地街至西洋菜南街嗰段，其他都係四線雙程行車，大致東西走向，西面由大角咀渡船街開始，穿過彌敦道、窩打老道、公主道，最後去到九龍城舊啟德機場一帶嘅世運公園完，駁住太子道東。呢條路個名由19世紀尾一艘英國商船亞皆老號而來。

旺角交通管制措施
政府喺1970年代中起地鐵（而家叫港鐵），用咗西洋菜南街至砵蘭街一段亞皆老街嘅右邊行車線做地鐵出口，於是政府喺旺角地鐵站附近管制交通，由西洋菜南街至上海街嘅一段亞皆老街只准向西行。後來新填地街至上海街嘅一段亞皆老街亦改為只准向西行，搞到由大角咀經亞皆老街向東行嘅車要轉左入新填地街，轉右入旺角道、再轉右去西洋菜南街或者洗衣街，最後先可以轉返左，去返亞皆老街（好似去愛民嘅九巴18號同埋去大埔嘅九巴72號X咁）。
另外，沿彌敦道南行嘅車亦因為咁唔可以直入亞皆老街西行，要先轉左入旺角道、轉右入西洋菜南街或洗衣街南行、再轉右入亞皆老街西行去大角咀（好似九巴33號A同九巴37號咁）。同樣，因為西洋菜南街至新填地街一段亞皆老街只係畀向西行，沿彌敦道北行嘅車如果想入亞皆老街東行，就要先喺彌敦道轉左入亞皆老街西行、轉右入新填地街再轉入旺角道去到西洋菜南街或洗衣街南行、再轉左入返亞皆老街東行去九龍城（好似九巴9號去坪石同九巴203E去彩虹咁）。呢個措施令到旺角道同新填地街一帶成日塞車，係九龍西區塞車黑點。
尼日爾

尼日爾共和國（法文：La République du Niger）係非洲西部一內陸國，首都尼亞美。

國家概況
尼日爾面積1,267,000平方公里，2013年人口1,720萬，2022年升至2,590萬，全國有5個主要民族，包括豪薩族（佔全國人口56%）、哲爾馬-桑海族（22%）、頗爾族（8.5％）、圖阿雷格族（8%）同埋卡努里族（4%）。官方語言係法文。各民族都有自己嘅語言，豪薩文可以喺全國大部分地區通用。88%居民信伊斯蘭教，11.7%信原始宗教，其餘信基督教。
尼日爾位於撒哈拉沙漠南部，北緯11至23度、東經0至16度之間。係非洲西部一個內陸國，東面係乍得，西面係馬里同布基納法索，南面係貝寧同尼日利亞，北面係阿爾及利亞同利比亞。北部屬熱帶沙漠氣候，南部屬熱帶草原氣候，全年分旱、雨兩季，年平均氣溫30℃，係世上最熱嘅國家之一。
1922年，尼日爾淪為法國殖民地，1960年8月3號正式宣佈獨立，哈馬尼·迪奧里（法文：Hamani Diori）做首任總統，至1974年4月喺一場軍事政變被推翻。
最近一任民選總統係穆罕默德·巴祖姆（法文：Mohamed Bazoum），佢喺2020年至2021年尼日爾總統選舉（法文：Élection présidentielle nigérienne de 2020-2021）當選，喺2021年4月2號就職，至2023年尼日爾政變（法文：Coup d'État de 2023 au Niger）被推翻。
樂韻播萬千

樂韻播萬千（Music for the Millions），香港一歌一曲，廣東歌來，顧嘉煇作曲，音樂統籌處一眾職員填詞。首歌實情叫樂韻播萬千主題曲（"Music for the Millions" Theme Song），為一九七八年樂韻播萬千音樂會而寫，成為往後同名音樂會嘅主題曲。音樂統籌處後來改名音樂事務處，一直都有傳唱依首歌。年復年唔少學生仔學到依首歌，兼且又有改編成中樂、弦樂、管樂小組合奏同埋樂隊演奏，有啲學校亦有教學生唱，話雖鮮見於大眾傳播媒介，喺香港亦稱得上廣傳歌曲。

詞
歌詞講解處方宗旨志向，原曲甚短，約分半到。當年音樂統籌處係香港政府部門，負責民間推廣優雅音樂，有組織向學生教授合唱同種種樂器。故此歌詞正正寫出佢嘅工作。
為共鳴為志趣，樂壇步向新風氣，集熱情集勇氣，青春少年一齊來。
為共鳴為志趣，杏壇社區鄉村去，妙律為你奏，樂韻播萬千。
清曲飄渺聲悠悠，身心舒暢笑盈盈。練唱歌，奏器樂，心中滿樂趣。

清曲飄渺聲悠悠，身心舒暢笑盈盈。練唱歌，奏器樂，心中滿樂趣。
杏壇為孔子教學授徒嘅地方，引喻為教育同學校。英文題名the millions，指數百萬人，以一九七八年計，香港四百六十八萬人有餘。
亞歷山大·史嘉爾亞賓

亞歷山大·史嘉爾亞賓（俄文：Алекса́ндр Скря́бин；俄文讀音：[ɐlʲɪˈksandr ˈskrʲæbʲɪn]；1871年12月15號—1915年4月14號）係俄羅斯帝國嘅作曲家同鋼琴家，莫斯科人。佢啲作品早期受到蕭邦出啲歌嘅靈感而整咗好幾首歌曲而出名。佢係神秘主義人士兼無調性音樂嘅先驅。
神探智破艷屍案

《神探智破艷屍案》（粵拼：san4 taam3 zi3 po3 jim6 si1 on3，英文：The Detective）係一齣1966年嘅港產黑白粵語警匪片，左几導演，謝賢、周驄、陳齊頌、王偉、龍剛主演。片入面插曲《情花開》係陳齊頌唱嘅。

情節
作家胡謙個秘書何佩蘭忽然死咗，佩蘭阿媽搵私家偵探陳建秋調查。建秋得知佩蘭生前逼佢個妹郁蘭去做歌女還債，而吳英年又先後同佩蘭、郁蘭拍過拖。建秋又查到佩蘭係胡謙嘅小三，而佩蘭嘅遺書內容又同胡謙本小說相似，於是佈咗個局令胡謙自爆殺人真相。
2025–26年歐洲聯賽冠軍盃

2025–26年歐洲聯賽冠軍盃係第34屆歐洲聯賽冠軍盃，亦係歐洲足協主辦嘅第71屆頂級球會賽事。決賽喺匈牙利布達佩斯普斯卡斯競技場踢。
集成電路

集成電路（譯自英文：Integrated circuit，縮寫IC）係用半導體裏面造成嘅微型電路。
維基同享有多媒體嘅嘢：Integrated circuits
大刀王五

大刀王五（1844年—1900年）係大清未年一個武術家，原名王正誼，回族人。
余世騰

余世騰（英文：Yu Sai Tang，Simon Yu）係香港男演員，參演過大量舞台劇。佢亦有參演唔少電影。佢係香港戲劇協會創辦成員，做過多屆幹事。佢亦係香港藝術發展局審批員同埋香港戲劇協會舞台劇獎評審委員。佢中學讀慈幼英文學校。
FC麥克阿瑟

FC麥克阿瑟（英文：Macarthur FC）係澳洲新南威爾士一間職業足球球會，依家踢緊澳洲職業足球聯賽。
一劍情

《一劍情》（粵拼：jat1 gim3 cing4，英文：Romance of the Sword）係一齣1966年嘅港產黑白古裝武打片，凌雲導演，南紅、江漢、蕭芳芳、陳寶珠、夏帆、石堅主演，武術指導係唐佳、劉家良。

情節
石大爺逼個女家碧走私火藥畀金兵，家碧唔肯，於是同未婚夫李偉劍逃亡，石大爺想滅口，用火藥炸山窿，家碧同偉劍雖然死唔去但就失散咗，兩個都意為另一個死咗。其實，家碧係俾獵人陳寶雄救咗，偉劍就同許夏蘭、廖潔芳一齊。阿家碧之後生咗小碧，十年之後偉劍遇到小碧，於是又見翻家碧。石大爺繼續作惡，重想行刺欽差大臣，終於被捉，小碧為佢求情，因小碧有功在身，石大爺可免死罪。
夏帆

夏帆 ，係日本嘅一個女演員。

拍過嘅作品一覽
呢個表唔完整，歡迎加料。
楊納傑克

楊納傑克，有時譯成亞納切克（捷克文音標：[ˈlɛoʃ ˈjanaːtʃɛk] ( 聽)，捷克文：Leoš Janáček，1854年7月3號—1928年8月12號）係捷克嘅作曲家、音樂理論家同民俗音樂學者。
神秘的血案

《神秘的血案》（粵拼：san4 bei3 dik1 hyut3 on3，英文：A Fatal Adventure）係一齣1966年嘅港產黑白警匪片，楚原導演，南紅、張英才主演。

情節
許嘉輝約咗女友顧惠儀睇戲，點知經理陳大年交咗封信俾喜輝保管，重要嘉輝等佢翻嚟先好走，之後竟然發現大年死咗喺屋企。喜輝同惠儀調查事件，竟發現連大年老婆馬天娜都死埋。嘉輝、惠儀中咗警方圈套被捕，雖然走甩，但係又被人捉咗去陳大年屋企，重見到天娜未死.....
亞爸

亞爸／阿爸／呀爸（讀音「aa3 baa1*4」），即係爸爸（讀音「baa1*4 baa1」）、父親、老頭（子）（讀音「lou5 tau4 (zi2)」）、老竇（讀音「lou5 dau6」，俗寫「老豆」）、「花打」，單字叫父，而古時嘅中國就叫爹或者阿父。新潮嘅叫法係爹哋（讀音「de1 di4」），係英文「daddy」嘅譯音。

音
古父字同今爸字同或近音。中文聲韻學上，古無輕唇音，當今父字f聲母，古音為 p 或 b 嘅聲母，爸字係父音變後造字。
有唔少語文都用pa音同ma音代表父母，係蘇蝦仔初發嘅音。
粵語「亞爸」，發音係a-ba（重音喺第二個字）音調喺不同地區略有不同。書面語「父」，發音係fu。

日文
最一般用お父さん（おとうさん，otou san）。口語「父」chichi。尊敬語「父上」chichi ue（意思係父親大人）。

阿拉美語
Aramaic 阿拉姆語/亞拉姆語/亞蘭語/阿拉米語/阿拉美語，亦係 abba。

講法一
「老竇」嘅「老」係一種尊敬嘅前綴語，至於「竇」，就喺《三字經》度出。
《三字經》入面講咗「竇燕山，有義方；教五子，名俱揚。」，話有個叫竇燕山（原名竇禹鈞）嘅人教養得法，將五個仔都教到揚名立萬。
結果「老竇」變咗亞爸嘅尊稱。

講法二
根據上面嘅講法，尤其係香港嘅文化人、次文化堂社長彭志銘曾經喺二〇〇六年三月六到七號響AM730嗰度鬧過。
彭生話呢個所謂嘅「老竇」起源係另一位本地出名作家容若先生喺1950年代嘅一篇吹水文章裏面作，完全無根據。而按佢講法，「老竇」一字嘅出現係因為順德話嘅「頭」字咁啱就係同「竇」字一樣音。老竇嘅正寫，其實就係老頭。

定義
亞爸一定係雄性，係仔女對同自己亞媽扑嘢而生出嚟嘅人嘅稱呼，係有直接血緣關係。不過有時候，就算唔係由呢個人嘅精子而生，但係呢個人獻出咗養育之恩，咁被佢養育嘅人都可以叫佢做「亞爸、老頭」（即係義父）。基佬兩公公養育嘅仔有兩個亞爸，都係叫「亞爸、老頭」，不過要加個名，例如「銳爸」、「送爸」。如果親生亞爸離咗世或者離咗婚而唔再同亞媽一齊，但係老母就嫁咗畀另一個男人，咁呢個男人就會成為啲仔女嘅「繼父」（又稱為「後父」）。
註1：其他雄性生物都有作為亞爸嘅位置，但因為佢哋唔識用人類言語表達，呢度唯有用人類嚟做指標。
註2：對於「老頭必定係男人」嘅呢個理論，喺今時今日嘅多元化社會已經唔係必然。

父愛
一般嚟講，亞爸喺倫理關係圖裏面相比起亞媽可以話喺尊敬角度上面差咗少少，但係都值得尊敬嘅（除咗少數個別例子），因為佢雖然只係獻出咗一粒精子，而且冇懷胎十月大住個肚，普遍形象亦都十分之嚴肅好似冇乜人情味咁，但係佢為咗養育仔女而默默咁不辭勞苦辛勤工作，無怨無悔，可能喺教導嘅方式上比較嚴厲，不過心裏面其實都會愛自己嘅仔女。所以話亞爸係一個偉大嘅人亦相信絕大部份嘅人都會贊同，因為除咗以上講嘅之外，有啲亞爸為咗仔女，重會不惜犧牲自己，甚至獻出生命嚟作出保護；以上呢啲行為就稱之為「父愛」。
有好多電視或者電影都會用父愛嚟做橋，就好似香港有一套2006年出嘅電影叫做《父子》，戲入面刻劃出亞爸同個仔之間嘅愛，由關愛到到茅盾，然後一齊發掘幸福，係令人感受好深嘅電影之一。套戲係由郭富城飾演亞爸，而當時只得九歲嘅小童星吳景滔就飾演做仔仔。
另外，為咗尊崇亞爸對仔女嘅父愛，喺1910年開始，每年6月嘅第三個星期日都會為「父親節」而慶祝。

另類亞爸
除咗人同埋動物入面有生育能力嘅雄性生物有資格成為人哋亞爸之外，喺充滿情感嘅人類世界入面，對於一個有感情嘅地方或者有感情嘅事物，甚至敬拜嘅神靈……等等呢啲，都可以用父親嘅名號嚟稱呼，好似：
天父／聖父：天主教同基督教入面，天主嘅別稱，亦係三位一體嘅聖三中最高，因為跟據聖經所講佢獻出咗聖子落凡間為人，用聖子耶穌嘅死去救贖人類，於是被稱為世人之父。
神父：係天主教嘅神職人員之一，專職幫人類向天主傳話同埋傳達天主對人類講嘅說話（傳福音），亦係每個彌撒中負責成個聖道禮儀嘅主持者。
國父：即係對於開創國家有莫大貢獻，以畢生成就國家前途嘅人。中國嘅國父就係孫中山（又叫孫文）。
外父：話係另類係因為佢唔屬於一個人本身直系親屬表裏面嘅人，亦都冇養育之恩，但係又好有親戚關係；佢就係一個男人對佢老婆嘅亞爸嘅稱呼。至於一個男人對佢嘅外父有冇感情就好個別，冇得深入討論；但係根據「愛屋及烏」嘅道理，唯有計佢係有感情嘅對象。
敬語

敬語（粵音：ging3 jyu5；英文：honorifics）係指一大類嘅語言形態，用嚟表示講嘢同聽嘢嘅人嘅社會地位高低，或者表示尊敬同禮貌。敬語可以包括構詞同文法形態。例如日文就出晒名多敬語，成日會將敬語お（o）擺喺一隻名詞前面。
敬語可以當係直指詞嘅一種。

概論
睇埋：社會語言學
敬語係唔同語言入面，用嚟表示禮貌、尊敬嘅一啲表達方式，特別係講緊對住社會地位較高或者年長嘅人嗰陣要用。唔同文化有唔同嘅敬語系統，例如日文就出晒名有好多特定嘅詞語同句子結構，專門用嚟顯示尊重嘅。而漢語亦有唔同程度嘅尊敬詞，例如粵語口語都有機會用到嘅：
冇敬語：「你姓乜？」
有敬語：「請問你貴姓？」
敬語可以通過詞彙、文法同講嘢嘅音調等嘅手法嚟表達。
尊稱

尊稱，稱呼一種，敬語一種，對對方有敬意時用，以示尊敬、禮貌，亦叫敬稱。有乜尊稱視乎各地習俗。通常放喺對方名前名後，或者避諱改以敬用代名，或婉委之字。有時亦會視乎場合職業官位等變化。
有時自己用謙稱蔑稱鄙稱叫自己，貶低自己，以示尊敬對方。
尊稱有時好講究，各地有自己一套正確用法，要有教養，要知尊卑。例如叫皇帝用陛下，叫太子做殿下，叫高官做閣下咁，唔會搞錯。不過，有啲就主張人人平等，要消除所有敬稱。好似共產主義者咁，就人人互稱同志。

唐人
自己父母就叫家父家母，對方父母就叫令尊令堂，又或令尊翁令壽堂。
按職業，叫教師做先生，以示對方先達。叫佛教出家人和尚，以示對方和睦尚賢。

英國
對王叫Your Majesty，字本義講為大，相對於唐話陛下。對其他皇室叫Your Royal Highness。
艾斯杜尼

艾斯杜尼（英文：G.D. Estoril Praia），係葡萄牙埃斯托里爾嘅一間職業足球球會，依家踢緊葡萄牙超級足球聯賽。
秦楚瀅

秦楚瀅（英文：Nami Chun，1998年5月9號—），本名曾芷婷，另一藝名娜美，係香港女模特兒同網絡紅人。中學讀聖芳濟各書院，之後喺香港專業教育學院（沙田）讀高級文憑。細個因為拍過窮飛龍嘅YouTube校園喜劇《男X女Y補習社》而為人所熟悉，之後拍咗電影《＃PTGF出租女友》作為影壇出道作。2023年9月因曾喺粉絲群組提供開戶邀請碼同為CryptoPARD加密豹學院拍攝過宣傳影片而捲入JPEX風波，另有傳佢嘅經理人公司老闆係前網絡紅人屎萊姆。
廣義相對論

廣義相對論（英文：General relativity），又叫做愛因斯坦引力理論，係由歐拔·愛因斯坦喺1915年發表關於引力用幾何學嚟表達嘅理論，同時都係現代物理學入面對引力嘅描述。廣義相對論拓展咗狹義相對論，同時間完善咗牛頓嘅萬有引力定律，俾咗我地一個統一嘅方法去描述引力，呢個方法講緊係空間同時間（即四維時空）加埋一齊會有嘅幾何特性。特別嘅係，時空嘅曲率係直接關物質同輻射嘅能量同動量事嘅，呢個關係係可以由愛因斯坦場方程式嚟形容嘅。
牛頓的萬有引力定律描述咗重力。但係，廣義相對論嘅一啲預測係喺牛頓引力定律入面預測唔到嘅。呢啲預測包括引力拖慢時間，引力透鏡，引力紅移，黑洞等等。廣義相對論可以幫助我哋去討論宇宙嘅歷史，同埋俾到我哋現代宇宙學嘅框架，咁樣就可以發現宇宙大爆炸同埋宇宙微波背景輻射嘅存在。雖然廣義相對論有唔少嘅替代理論，但係佢依然係最簡單同實驗數據一致嘅理論。
但係，廣義相對論同量子物理學嘅統一仲係一個問題，因為缺乏我哋仲唔知道點樣統一重力同三種非重力力（強作用力、弱作用力同電磁力）。
相對論預測嘅天體物理學問題包括咗黑洞嘅存在，即係空間同時間俾人扭曲咗嘅地方，喺黑洞，連光都走唔甩。黑洞係超大質量恆星嘅最終狀態。微類星體同活躍星系核都被認為係恆星黑洞同超大質量黑洞。相對論仲預測咗引力透鏡效應，即係光會行彎咗嘅路徑，令到同一個好遠嘅天體出現好多個唔同嘅影像。其他嘅預測包括重力波嘅存在，而呢個已經俾 LIGO 同其他觀測站直接觀測到。另外，廣義相對論都提供咗宇宙擴張模型嘅基礎。
廣義相對論係一個極之美妙嘅理論，好多人都話佢係現今有嘅物理理論入面最靚嘅一個。

由古典力學去到廣義相對論
廣義相對論嘅原理係可以透過比較佢同古典物理學一樣同唔同嘅地方嚟理解。首先，我地要意識到古典力學同埋牛頓嘅萬有引力定律係可以用幾何去描述嘅。當呢個描述同狹義相對論嘅定律結合，就可以啟發到我哋去推導廣義相對論嘅原理。

牛頓萬有引力嘅幾何
根據廣義相對論，喺重力場入面嘅嘢同喺一個加緊速嘅封閉空間入面嘅嘢係無分別嘅。即係話，如果一個喺加緊速嘅火箭入面睇住一個波跌落嚟（左邊幅圖），如果架火箭嘅加速度係等如地球表面嘅重力加速度9.8米/秒²嘅話，咁嘅話，我哋睇到嘅嘢會同喺地球上面（右邊幅圖）睇到嘅嘢係一樣嘅。
經典力學嘅基本原理係：任何物體嘅運動可以分開做自由運動同埋受外力影響嘅運動。自由運動係指物體喺冇受到外力作用嘅情況下嘅運動狀態（即係慣性運動）。而外力對物體嘅影響就係根據牛頓第二定律嘅（牛頓第二定律話：外力嘅大細等如物體嘅慣性質量乘加速度，外力嘅方向同加速度方向一樣）。
慣性運動關時空嘅幾何性質事：喺標準參考系底下，物體嘅慣性運動係均速直線咁郁。換句話嚟講，物體喺時空幾何上嘅最短路徑（測地線）係佢慣性運動嘅軌跡，而喺閔考斯基時空入面，慣性運動嘅軌跡係直線嘅世界線。
透過觀察物體嘅運動狀態同埋受到嘅外力作用，我哋可以判斷到物體慣性運動嘅性質，從而定義到物體所身處嘅時空幾何。但係當引力存在嘅時候，呢種方法就唔再咁清晰咗。根據牛頓萬有引力定律同埋相關嘅實驗，我哋話自由落體係有普遍性嘅，即係話慣性質量同引力質量係等價嘅。所以，任何嘢嘅自由落體嘅運動軌跡剩係關同佢嘅初始位置同速度事，而唔關嗰樣嘢嘅質地事。呢種普遍性亦都俾人叫做弱等效原理。譬如話，無論係一粒波仔跌落去加速緊嘅火箭嘅地板上面，定係跌落地球上面，觀察者都會認為嗰粒波仔嘅運動軌跡係冇分別嘅。
呢個性質嘅簡化版係可以透過愛因斯坦嘅理想實驗黎解釋，即係隔離幅圖。你可以想像自己喺一個好細嘅封閉空間入面，你唔可以透過觀察一粒波仔嘅運動軌跡黎判斷自己係喺地球上受到引力影響呀，定係喺一艘加速緊嘅火箭裏面（我地當火箭嘅加速度同地球上嘅引力相同），因為呢兩種情況下，波仔嘅運動睇落去係一樣嘅木。但如果你觀察帶電嘅波仔喺電磁場中嘅運動，或者係加速嘅參考系入面嘅波仔運動，你就可以透過波仔唔同嘅電量嚟分辨到你喺邊。
因為引力場係空間入面存在唔同嘅分佈變化（譬如話山上面同下面受到嘅引力會唔同），所以弱等效原理要加上局部條件，就係話喺一個足夠細嘅時空區域入面，我地當喺引力場中嘅自由落體運動同均一加速嘅參考系中嘅慣性運動係完全一樣嘅。即係話，喺引力場入面，自由落體嘅運動都可以睇做係一種慣性運動，就好似係火箭入面嘅運動一樣。透過呢種慣性運動，我哋可以重新定義周圍嘅時空幾何，從數學上嚟講，引力場入面慣性運動嘅軌跡就係彎咗嘅時空測地線，而彎咗嘅時空代表嘅係引力對物體運動嘅影響。

拓展去到相對論
牛頓嘅引力理論唔係一個完整嘅理論，因為我地要考慮相對論。當物體嘅速度接近光速，或者能量好高嗰陣，相對論同古典力學分別就會變得好明顯。
狹義相對論改變咗人對質量嘅觀念，佢話質量其實係能量同動量一種表現嘅形式嚟嘅。愛因斯坦提出咗弱等效原理，就係話係封閉空間入面嘅觀察者，唔可以分辨自己係受到引力場定係加速參考系嘅影響，即係愛因斯坦等效原理。所以，喺夠細嘅時空入面，物理定律可以簡化做狹義相對論嘅形式。如果唔理引力嘅話，狹義相對論就係啱嘅模型。但如果考慮引力嘅話，我哋要知宇宙入面係冇全域嘅慣性系，剩係有跟住自由落體粒子運動嘅局部近似慣性系。用時空彎曲嘅語言嚟講，就係喺冇引力影響嘅慣性系度筆直嘅世界線，實際時空入面會彎咗，就係話引力嘅引入會改變時空嘅幾何結構。
實驗數據話，喺引力場入面度到嘅時間唔符合狹義相對論嘅定律。呢個係因為引力場入面度到嘅時空唔係閔可夫斯基度規。呢個意味住喺引力場底下嘅幾何學需要更加一般嘅理論。喺微細嘅尺度嚟睇，自由落體狀態嘅參考系都係會有一樣嘅效果嘅，所以係可以近似為閔可夫斯基性質嘅平直度規。而家，我哋嘅討論係對閔可夫斯基時空嘅彎曲化嘅一般概括，嚟定義時空幾何嘅度規張量，唔係狹義相對論嘅閔可夫斯基度規，而係半黎曼度規或者偽黎曼度規。每一種黎曼度規都同一種特別嘅聯絡相關聯，呢個聯絡被稱為列維-奇維塔聯絡。事實上，呢種聯絡能夠滿足愛因斯坦等效原理嘅要求，同埋令時空具有局部嘅閔可夫斯基性。換句話講，喺一個適當嘅局部慣性坐標系下，度規係閔可夫斯基性嘅，度規嘅導數同埋連接係數，即係克里斯多福符號，都會係零。

愛因斯坦場方程式
喺相對論度，引力嘅起源問題一直都未解決。喺牛頓嘅理論中，引力源自於質量，但係喺狹義相對論度，質量嘅概念可以概括入去更加通用嘅能量同能量-動量張量入面。呢個張量包含咗對系統嘅能量同動量嘅密度，同埋壓力同切應力嘅描述。通過等效原理，我哋可以將能量-動量張量概括到彎曲咗嘅時空幾何入面。我哋可以通過一個場方程式將能量同動量嘅張量同里奇張量聯繫埋一齊，而里奇張量就係描述潮汐效應嘅一啲特殊情況。喺狹義相對論中，能量同動量嘅張量守恆律數學上對應住佢嘅散度係零，而呢個守恆律亦都可以概括到更加一般嘅彎曲時空中。喺呢個額外嘅條件下，能量同動量嘅張量嘅協變散度同場方程式右邊可能出現嘅項全部都係零。呢一組簡潔嘅方程式概括就係所講嘅愛因斯坦引力場方程式。
方程式左邊係一個由里奇張量構成，而且散度係零嘅特別組合。呢個組合被稱之為愛因斯坦張量。
而且
係時空曲率嘅里奇純量。而里奇張量本身同更加通用嘅黎曼張量之間嘅關係係
方程式右邊嘅係能量-動量張量。將引力場方程式嘅理論同對行星軌道實際觀測嘅結果（或者等價咁考慮到弱場喺低速嗰陣，會好似牛頓引力理論）去比較，可以拎到方程式中嘅比例常數 ， 係萬有引力常數而係光速。當無物質嗰陣，能量-動量張量會係零，呢個時候，愛因斯坦場方程式嘅形式會化簡做所謂嘅真空解：
某嘅廣義相對論嘅替代理論係建基於喺一樣嘅前提底下，透過加啲其他嘅準則，或者約束，去拎到另一個形式嘅引力場方程式，譬如話愛因斯坦-嘉當理論。
賭徒謬誤

賭徒謬誤（粵拼：dou2 tou4 mau6 ng6），又叫蒙地卡羅謬誤或者機率成熟謬誤，係一種常見嘅錯誤信念：或然率論有講到獨立嘅概念；如果話兩件事件係獨立嘅話，噉一次事件嘅結果唔會影響另外嗰件發生嘅或然率，而統計學研究睇勻咗大量嘅數據，知道好多事件（例如係掟兩次銀仔或者擲兩次骰仔）都係獨立嘅；不過喺現實，人類好多時會諗住一件事發生過幾次，跟住再發生嘅或然率就會無啦啦低咗；例如有個賭徒喺度賭紅黑，佢見到之前幾次都係出紅，於是覺得跟住落嚟會再出紅嘅或然率會低咗，但係統計學研究證實咗佢噉嘅諗法係錯嘅。

數學背景
内文：或然率論同統計獨立
睇埋：熱手謬誤
首先，思考吓或然率論講到嘅獨立概念。响或然率論當中，如果話兩件事  同  彼此獨立，即係話無論  有無發生， 發生嘅或然率都唔會變，反之亦然。用數學式講，即係話設
做「 發生嘅或然率」
 做「 發生嘅或然率」
以下嘅式會成立：
—已知  發生咗， 發生嘅或然率依然係  咁多，而且將兩件事件位置掉轉，上述講嘅嘢依然成立。如果事件嘅數量超過兩件—有  咁多件事件，而  —都可以用同一道理想像：如果喺嗰  件事件入邊是但抽兩件出嚟，佢哋彼此之間都係獨立嘅，噉呢  件事件之間就算係彼此獨立。
實證嘅統計學研究表示，好多事件都係獨立嘅。統計學研究者睇返大量嘅賭局紀錄，發現（例如）賭紅黑每一局都係獨立於其他局嘅，即係話搵
10,000 次「之前連續十次出紅」嘅情況，同埋
10,000 次「之前五次紅五次黑」嘅情況，
下一局「出紅」嘅機率依然無變，仲係同「出黑」嘅機率相同。
有唔少經濟學、心理學以及腦神經學領域嘅研究者都有做實證研究，觀察人喺賭場賭錢或者做投資嗰陣時嘅行為：賭徒謬誤講緊嘅就係，人成日都理解唔到「呢啲事件查實係彼此獨立嘅」，成日都將實質上隨機嘅事件當做「識得自我更正」嘅過程，所以（例如）會諗住一個輪盤連續出咗幾次紅，下次就實會出返一次黑嚟「扽返勻佢」—而呢種心態往往會令佢哋做出一啲唔理想嘅決策。

典故
睇埋：蒙地卡羅賭場
賭徒謬誤又有個別名叫蒙地卡羅謬誤。呢個名背後查實有段古。
事源據講係 1913 年嘅蒙地卡羅賭場：蒙地卡羅賭場係全歐洲其中一間最有名氣嘅賭場，位於摩納哥嘅蒙地卡羅；蒙地卡羅地處地中海沿岸，出晒名有好靚嘅沙灘，而蒙地卡羅賭場設計得又豪華又充滿咗各種嘅娛樂設備，不溜都吸引到好多有錢嘅遊客。話說當時有一大班賭客喺蒙地卡羅賭場嘅賭廳嗰度玩輪盤，而個輪盤已經連續 10 次出咗黑。班賭客見到個輪盤咁耐都未出紅，就開始深信「下一舖實會出紅」，個個都爭住落注賭跟住落嚟會出紅。點知及後嘅結果竟然係個輪盤連續 26 舖都出黑，然後先出咗一次紅咁多。根據紀錄，嗰班賭客個個都賭紅，連續輸咗咁多次，總共輸咗嘅錢數以百萬美金計。呢單嘢引起咗經濟學同相關領域嘅學者嘩然，從此之後「將啲彼此獨立嘅事件當係唔獨立」噉嘅思考失誤，就有咗個名叫蒙地卡羅謬誤。
2019 年影到蒙地卡羅賭場內部嘅輪盤2019 年影到蒙地卡羅賭場內部嘅輪盤
效用

效用（粵拼：haau6 jung4；英文：utility），又叫效益，係經濟學上嘅一個概念，指一個空想嘅數，用嚟表示一件物品或者一個選項喺做緊決策嗰個個體心目中幾有價值或者幾著數。如果加入埋腦神經學知識嚟諗，一個選項嘅效用有可能由某啲腦區嘅活躍程度嚟反映。

基礎
睇埋：經濟學同博弈論
喺最基本上，想像家陣個人有若干個選擇，是但攞其中一個選擇嚟睇，個選擇有  咁多個可能結果，噉呢個選擇嘅預期效益  可以用以下呢條式表達：
，當中
係指第  個可能結果嘅效益， 係 （ 帶嚟嘅價值）嘅函數，而  係第  個可能結果發生嘅機會率。用日常用語講，即係話個選擇嘅  等如「將每個可能結果發生嘅機會率乘嗰個結果嘅效益，再將呢啲乘出嚟嘅數冚唪唥加埋嗮一齊」。

模擬
睇埋：個體為本模型
效用呢個概念，喺經濟學嘅電腦模擬上成日用到。
例如係房地產市場電腦模擬噉：房地產市場可以當做一個由好多決策者同住戶組成嘅系統，一個住戶會有若干位決策者，每位決策者都有各種嘅特徵，包括性別、年齡同埋喺娛樂上嘅偏好呀噉，同時每個住戶都有啲特徵，例如係「手上有幾多錢」噉；然後個程式會同每位決策者計個數，得知佢住邊會得到最大嘅效益—例如一個鍾意睇戲嘅人正路會想住喺戲院附近。進階啲嘅模型，仲會考慮埋參數會點樣隨時間而變化，或者考慮每位決策者會唔會遇到情況令佢啲特徵突變。

腦部
睇埋：心理犒賞
响廿一世紀初嘅效用研究當中，一個廣受關注嘅課題就係所謂嘅效益編碼問題：廿世紀起嘅神經科學一般都假設咗，任何嘅心理現象都喺腦裏面有個對應嘅物理量（心腦同一論）；噉講即係話，腦理應會有某啲神經細胞係負責將一個選擇嘅預期效益做編碼嘅－即係用柞細胞嘅某啲物理量嚟代表個選擇嘅預期效益。喺最基本上，負責代表效益數值嘅神經細胞嘅活躍程度應該最少會同一個選擇嘅預期效益有正嘅統計相關，即係話神經科學家要係噉做實驗，要受試者（例如）評估每個選擇嘅效益，再一路用神經造影方法監察住受試者嘅腦活動，睇吓邊啲神經細胞嘅活躍程度同預期效益有相關。
湯之欣

湯之欣（Cheryl Tong，8月10號—）係香港女藝人，2021年第31期無綫電視藝員訓練班學員，畢業後加入無綫電視。

演出
呢個表唔完整，歡迎加料。
清晞誦

清晞誦（1975年6月11號—；英文：Cheng Hei Chung Bernard；真名周英杰）為香港資深大律師清洪契仔，喺澳洲藥劑大學學士畢業後返嚟香港修讀藥理碩士，之後再喺英國修讀法律，期間，返嚟香港喺2000年以歌手身份喺英皇娛樂出道，因為要讀法律而與同英皇娛樂解約，喺英國讀完法律後返香港成為御用大狀並於2019轉職做事務律師。2018年成立海外試管嬰兒中心，為泰國醫院香港辦事處 行政總監。
清晞誦曾於2018因推了便衣警員一下而被控一項襲警罪，最終簽保守行為了事，未有被起訴；於同年攞到事發時嘅閉路電視影片並交畀《明周》公開，以證自己清白，可見一眾差人將渠制服徂之後圍毆一番，清晞誦亦話跟着有去睇醫生，證實被打斷徂條肋骨。清晞誦試過喺香港被捉到酒後駕駛，佢承認控罪，裁判官認為事件不涉及交通意外並考慮被告為初犯，故判佢罰款$5000同停牌12個月。
亞諾·荀白克

亞諾·荀白克（德文：Arnold Schönberg，1874年9月13號—1951年7月13號）係一個奧地利、美國、奧匈帝國、德國畫師、音樂學者、作家、指揮家、作曲家。
湯瑪斯·亞迪斯

湯瑪斯·亞迪斯（Thomas Adès，1971年3月1號—）係英國作曲家、指揮家同鋼琴家。
西貝流士

西貝流士（Jean Sibelius，1865年12月8號—1957年9月20號）係芬蘭作曲家，亦係晚期浪漫主義音樂嘅其中一位代表。佢公認係芬蘭最偉大嘅作曲家，佢嘅音樂，喺爭取由俄羅斯獨立嘅時候，為芬蘭建立民族認同。
11月14號

11月14號係公曆年嘅第318日（閏年第319日），離年尾重有47日。
<< - 11月 - >>



大件事
1860年：中俄簽《北京條約》。
1918年：湯瑪斯馬薩里克上任捷克斯洛伐克頭一任總統。
1968年：捷克斯洛伐克共產黨總書記杜布切克為「布拉格之春」運動辯護。
1969年：阿波羅計劃—美國太空總署發射阿波羅12號，係第二艘去月球表面嘅探測器。
1971年：美國太空探測器海員9號飛入火星軌道，成為地球以外第一粒人造衞星。
1972年：道瓊斯工業平均指數首次突破1,000點（1003.16點）。
1982年：香港屯門公路一日發生三單車禍。最多死傷嘅一單係一架雙層巴士响小欖附近翻側，一路躚，再撞落燈柱，一個乘客死，百幾人傷。
1997年：「香港弱智人士服務協進會」改名做「匡智會」。
1999年：第3屆烏克蘭總統選舉次輪投票，由庫奇馬連任。
2002年：中國共產黨第十六次全國代表大會响北京閉幕，通過關於《中國共產黨章程（修正案）》嘅決議，將「三個代表」重要思想寫入黨章。
2003年：天文學者 Michael E. Brown、Chad Trujillo、 David L. Rabinowitz 發現外冥王星物體 （trans-Neptunian object） 90377 Sedna。
2006年：廣州禁咗電單車（禁摩）。
2009年：布蘭登·詹寧斯（英文：Brandon Jennings）以20歲另52日嘅年紀成為NBA史上最後生單場攞到50分或以上嘅球員，之前嘅紀錄係勒邦占士做出嘅20歲另80日。
2016年：香港恒生指數收市報22,222.22點。
2019年：臺灣政黨歡樂無法黨成立。
2024年：颱風桃芝 (2024年)侵襲香港，香港天文台懸掛八號烈風或暴風信號。香港交易所自當年9月23號實施「惡劣天氣不停市」安排後，頭一次啟動有關措施，旗下所有市場，包括衍生產品市場嘅收市後交易時段，維持交易服務同營運。
佐治奧·基亞連尼

佐治奧·基亞連尼（意大利文：Giorgio Chiellini，1984年8月14號—）係意大利職業男足球員，司職後衛，而家效力緊北美足球大聯盟球會洛杉磯FC同意大利足球代表隊。
保羅·戴巴拿

保羅·戴巴拿（西班牙文：Paulo Exequiel Dybala，1993年11月15號—）係阿根廷職業男足球員，司職前鋒，而家效力緊意甲球會羅馬同阿根廷足球代表隊。
王小洪

王小洪（1957年7月11號—），漢族，福建福州人，中國共產黨政治人物，副國級領導人。1974年7月參加工作，1982年12月加入中國共產黨。中國人民公安大學公安管理專業畢業，中共中央黨校函授學院經濟學本科學歷。依家係中共中央書記處書記、中共中央政法委員會副書記，中華人民共和國國務委員兼公安部黨委書記、部長、督察長，公安部特勤局黨委書記、局長，總警監警銜。
王小洪係中共第十九屆中央委員，第二十屆中央委員、中央書記處書記。佢擔任公安部部長期間經常陪同中共中央總書記習近平參加各種活動，被認為係習近平派系閩江新軍主要成員，係習近平重要親信。
科伊桑語系

科伊桑語系（Khoisan languages）係非洲南部一個語系，主要分佈喺喀拉哈里沙漠嗰頭。不過近代好多語言學家認為呢個語系入面嘅語言關係唔密切，傾向細分成唔同語系。
王庭聰

王庭聰，BBS，JP，福建南安人，香港商界親中陣營政治人（民建聯成員），第十二、十三屆港區人大代表、第十四屆全國政協香港委員，亦係一位生意人（南旋集團老細）。

政治立場
佢係香港親中派一員。喺2014年，佢有份贊助慶祝中國65週年嘅官方國慶晚會。

選舉及提名經歷
喺2016年，佢有份提名林鄭月娥參與2017年香港行政長官選舉。
喺2021年9月，佢成為香港特别行政區選舉委員會委員(港區全國人大代表)。
流動智能同固定智能

流動智能（英文：fluid intelligence；）同固定智能（英文：crystallized intelligence；）係有關智能嘅兩個概念。根據呢個諗法，人類智能可以分做  同  兩大部份，當中  係指解決前所未見嘅推理問題嘅能力，而  就係指靠打前學咗嘅知識嚟推理出新知識嘅能力。
一條麻甩在廣州

《一條麻甩在廣州》（英文：Bao in Guangzhou）係香港電視廣播有限公司嘅遊埠同飲食節目，4K製作，由麥長青主持，去到廣州搵唔同美食。
節目喺2022年10月1號喺myTV SUPER首播，總共13集；之後再安排喺2024年2月12號到2月28號逢禮拜一到五21:30到22:00喺J2播（因為數碼電視廣播制式所限，電視播嘅係高清版）。
7&I控股

7&I控股（Seven & I Holdings Co., Ltd.）係日本嘅大型零售、流通事業控股公司，旗下擁有7-Eleven（7-11），亦都曾經擁有伊藤洋華堂、SOGO、西武百貨等公司。
7&I控股喺2005年9月1號設立，作為日本7-Eleven便利店、伊藤洋華堂超市同Denny's連鎖家庭餐廳嘅母公司。喺2005年11月，7&I控股完成收購美國嘅7-Eleven。
2024年8月傳出7&I控股收到Alimentation Couche-Tard嘅收購要約，不過7&I控股喺9月初就表示有可能違反美國競爭法同出價太低，拒絕咗，但係ACT仍然唔排除會「敵意」收購，即係直接向股東提出收購。為咗對付ACT嘅收購，7-11控股考慮緊管理層收購嚟私有化間公司；另外，7-11控股喺10月將公司一拆為二，將非核心業務轉去新公司York Holdings旗下，專注做便利店業務。
李家仁

李家仁，BBS，MH，JP（英文：David Lee Ka Yan，1952年12月12號—）係香港兒科醫生，做過香港醫學會會董、九龍樂善堂多個職位，包括第三十二任主席。
李家仁鄉下廣東東莞，聖保羅男女中學畢業。

工餘
1990年，李家仁醫生開始做樂善堂三十幾位常務總理之一。
1996年，李家仁醫生升咗做樂善堂第四副主席。
2001，李家仁醫生升咗做樂善堂第三十二任主席。
2003年，李家仁醫生俾樂善堂會員大會調咗去做嗰道嘅永遠顧問。
李家仁工餘唱兒歌，親自作曲、填詞，上過無綫電視細路節目《閃電傳真機》、《至Net小人類》同《放學ICU》，飲歌包括《小明坐火車》（正名為《小明小明小小明》），YouTube片段有40萬人次睇過，另外2010年《小明上廣州》嚮YouTube，3日內有30萬人次睇過，重嚮叱咤903派台，話有更多「小明系列」歌出緊。2011年，李家仁再有新歌《小明去拜年》。
1994年2月25號，李家仁做緊九龍樂善堂常務總理。

宗教信仰
李家仁早期係基督教徒，2002年覺得佛家思想啱佢而改信佛教，佢重有個法號「衍仁」。
常態分佈

常態分佈（粵拼：soeng4 taai3 fan1 bou3）係統計學上其中一種最常用最重要嘅機率分布形態（概率分佈），畫做圖嘅話條線嘅形狀似個鐘，所以又叫鐘形分佈。統計學上好多時都會應付常態分佈。常態分佈函數係噉嘅：
 , 
係平均值 ,  係標準差。

概論
睇埋：概率分佈
常態分佈係科學入面最常用嘅概率分佈之一，如果由一個常態分佈嘅總體嗰度抽樣，個變數嘅平均值會係出現得最密嘅數值，低過平均嘅數值同高過平均嘅數值出現嘅機會率一樣，而離平均值愈遠嘅數值，抽到出嚟嘅機會率就愈低，如果按住個樣本畫一個概率分佈圖（打橫個條 X 軸係「個變數嘅可能數值」，而打戙嗰條 Y 軸係「每個數值出現嘅機會率」），一個常態分佈會俾出一條好似鐘噉嘅形狀嘅線：
一個概率分佈圖；幅圖打橫個條 X 軸係「個變數嘅可能數值」，而打直嗰條 Y 軸係「每個數值出現嘅機會率」。呢幅係一幅常態分佈。
譬如話以下呢個情況噉：想像有生物學家想研究成年中華白海豚嘅身長，但佢冇可能捉嗮世界上咁多隻白海豚遂隻遂隻嚟度佢哋幾長，於是乎佢就抽個樣本出嚟，用個樣本嚟估計全世界嘅白海豚嘅身長；呢個樣本入面有 20 隻白海豚，佢哋嘅平均身長係 2.2 米，唔係隻隻都啱啱好 2.2 米長－有隻係 1.8 米長，有隻係 2.6 米長呀噉－但一隻白海豚身長高過呢個值嘅機會率大致上等如佢身長低過呢個值嘅機會率，而且離 2.2 米愈遠嘅數值出現嘅機會率愈低。如果畫幅概率分佈圖，「隻白海豚嘅身長」做 X 軸，而「每個身長數值出現嘅機會率」做 Y 軸，幅圖會出一條近似鐘形嘅線。
一般嚟講，做統計嗰陣都會假設抽樣個過程係獨立同分佈（IID）嘅－噉講嘅意思係指，樣本入面每個個體嘅數值喺由個總體嗰度抽出嚟嗰陣嘅概率分佈都係一樣，而且相互之間獨立（一個抽到嘅數值嘅概率分佈唔會影響到下一個抽到嘅數值嘅）。呢個假設慳咗好多時間同精神－如果吓吓做統計都要諗第二個抽出嚟嘅數值同第一個抽出嚟嘅數值嘅概率分佈會唔會唔同咗嘅話，計起統計上嚟就會撈絞得好交關。

性質
機率總和係 1 ，即 。
對稱於。
平均數、中位數、眾數都一樣。
平均值（Mu）同標準差（Sigma）嘅數值對常態分佈嘅影響；數值大嘅標準差表示啲個體普遍同個樣本嘅平均值差好遠。

68 - 95 - 997 法則
平均值前後 1 個標準差內嘅機率大約係68%；
平均值前後 2 個標準差內嘅機率大約係95%；
平均值前後 3 個標準差內嘅機率大約係99.7%。
統計相關

統計相關（粵拼：tung2 gai3 soeng1 gwaan1；英文：statistical correlation）喺統計學上嘅定義如下：如果話  同  呢兩個變數成正相關，即係話  數值高嗰陣  數值都傾向高，而  數值低嗰陣  數值都傾向低；如果話  同  呢兩個變數成負相關，即係話  數值高嗰陣  數值傾向低，而  數值低嗰陣  數值就會傾向高；如果話  同  呢兩個變數冇明顯相關，即係話  嘅數值唔會點預測得到  嘅數值。
統計相關呢個概念，喺經濟學同語言學等各種社科上都會用到。

常用計法
睇埋：皮亞遜積差相關係數
皮亞遜積差相關係數（Pearson correlation coefficient）係統計學成日用嘅一個指標，「兩個變數  同  之間嘅皮亞遜積差相關係數」（）係噉樣定義嘅：
係第  個個案嘅  數值；
 係第  個個案嘅  數值；
 係啲個案喺  上嘅平均值（mean）；
 係啲個案喺  上嘅平均值；
 係啲個案喺  上嘅標準差（SD）；
 係啲個案喺  上嘅標準差。
呢條式會得出一個相關值，個數值會喺 -1 同 1 之間，
負數表示兩個變數成反比（一個數值高嗰陣另一個傾向數值低），
正數就表示兩個變數成正比（兩個數值傾向一齊高或者一齊低），
個相關值愈接近零表示兩個變數之間嘅關係愈弱，
而如果個相關值等於零就表示兩個變數根本唔啦更。
喺做相關性研究嗰陣科學家會先收集一啲數據，再用好似上面呢條式等嘅方法計出變數之間嘅相關值，搵出研究緊嘅變數之間有乜嘢啦掕，而呢個過程俾出嚟嘅資訊喺將來有得攞嚟預測某啲現象。
圖嘅 X 軸同 Y 軸代表變數  同 ，每個有色圓點代表一個個案，每個個案都喺  同  上各有數值，而每幅圖表示唔同  值下啲數據會係點嘅樣。

應用
統計相關有好多用途。
多角投資係投資上嘅一種做法，講到一位投資者要同時揸多種唔同嘅資產，即係例如同時又揸股票又揸黃金呀噉。多角投資相關嘅研究又提到，自己手上嘅唔同資產之間喺價格上唔應該有太強嘅正相關，即係呢啲資產嘅價唔可以傾向一齊升或者一齊跌，否則就好易出現「手上啲資產嘅價全部一齊下跌」嘅困境。
實際行因素分析之前，研究者可以先睇吓啲變數之間嘅統計相關。有統計學專家主張，啲變數之間嘅統計相關最少要係 .30，先至有可能表示佢哋反映緊某啲潛在變數。

文獻
Gignac, G. E., & Szodorai, E. T. (2016). Effect size guidelines for individual differences researchers (PDF). Personality and individual differences, 102, 74-78. 呢篇文主張話喺社科當中，.30 嘅相關值經已算係幾高。
鼎王餐飲集團

鼎王餐飲集團（亦叫做鼎王麻辣鍋，簡稱鼎王；英文：Tripodking）係臺灣餐廳連鎖集團，總部位於臺中市西屯區，1991年創立；董事長係陳世明。
余均益

余均益係香港出名廣東辣椒醬牌子，1950年由余兆基創辦。
余兆基後生嗰陣喺順德甘竹灘學到整辣椒醬嘅方法，1922年嚟到香港後，就喺西營盤孭住擔挑賣自製辣椒醬。到1950年，佢開第一間舖頭，老友送咗副對聯畀佢：「均勻調味成佳品，益食何須用美腴」，所以就將舖頭叫做「余均益」，到1969年成立有限公司。
余均益辣椒醬強調自己原味新鮮，酸、香、辣平衡，因為佢哋用全人手去整，而且唔落防腐劑。皆因產量少，所以只係喺余均益門市同幾十間雜貨舖有得賣，惠康都有得賣。
南亞路德會沐恩中學

沐恩中學（SALEM-Immanuel Lutheran College，簡稱ILC）係喺香港新界大埔大元邨一間中學，1983年由南亞路德會創立。校名中「沐恩」係指「沐浴喺主嘅恩典中」，而英文校名嘅「Immanuel」係聖經入面嘅先知以賽亞同埋聖徒馬太等對耶穌基督嘅花名，「Lutheran」就係路德教會嘅英文名嘞。
學校嘅現任校長係黃堯姬女士，係第三任校長。開校校長係丘頌云先生，直到2003年榮休。第二任校長係楊永傑先生，曾經做過呢間學校嘅副校長。
第一號女賊

《第一號女賊》（粵拼：dai6 jat1 hou6 neoi5 caak6，英文：No 1 Lady Thief，又叫做The Notorious Woman Thief）係一齣1963年嘅港產黑白警匪片，屠光啟導演，丁瑩、曹達華、張儀主演。

情節
白小燕以前係個女賊，佢出獄嗰日就被陳探長提醒，黑社會頭子嚴方翻咗香港，一定會再搵小燕做案。小燕遇到陳探長個細佬家亮，重幫佢喺小偷度攞翻個錢包。家亮同小燕互有好感，家亮介紹小燕去佢補習學生林家做管家。嚴方知道林家有粒好值錢嘅鑽石，於是用家亮條命要脅小燕幫佢偷粒石，小燕無奈咁答應咗。當小燕偷咗粒鑽石之後，就想殺小燕滅口，好彩陳探長及時出現，重救咗家亮。
紅花俠盜

《紅花俠盜》（粵拼：hung4 faa1 haap6 dou6，英文：To Rose with Love）係一齣1967年嘅港產黑白動作片，亦係楚原導演《黑玫瑰系列》嘅第三部，由謝賢、南紅、張活游主演，武術指導係唐佳同劉家良。

情節
紅花俠為咗追查殺害好朋友馬占武嘅真兇，易容做占武去馬家大宅。大宅有二武叔千佑喺度住，佢半年前對腳癱咗，由看護高靜音照料。千佑見到個失蹤成年嘅侄仔翻嚟好開心，將占武阿爸封遺書交出嚟。三個一步一步破解遺書入面暗語，喺大宅密室搵到寶箱，但係發現寶物已經俾紅花俠偷走，重留低張紙條。陳探長決心要捉到紅花俠，喺馬家內外佈下天羅地網，竟然發現靜音行動有啲異常；靜音又發現占武係假扮嘅，兩個針鋒相對。各人多次鬥智鬥力，探長次次下風，為之氣結，靜音、占武反而惺惺相惜。占武截住想挾帶私逃嘅千佑，千佑認係殺咗個侄之後又用紅花俠個名偷寶藏，而占武亦表露自己其實就係紅花俠。紅花俠揭穿千佑扮癱偷寶之後，同偽裝成靜音嘅黑玫瑰妙計走人。
馮淬帆

馮淬帆（英文：Stanley Fung Shui Fan，1944年6月1號—），花名阿謹、阿緊，係香港男演員。佢喺廣東順德出世。1967年獲邀拍首部電影《黑玫瑰之三之紅花俠盜》，1968年加盟無綫電視。1987年定居台灣。近年試過憑《意外》提名香港電影金像獎最佳男配角。
歐陽若曦

歐陽若曦（Darryl O'Young，1980年3月26號—）係香港賽車手，加拿大溫哥華出世，主要喺1990年代後半到2010年代前半活躍。
蘇浩齊

蘇浩齊（So Ho Chai，11月25號—），藝名Killer，係香港KOL，2020年代頭開始活躍，佢個Instagram戶口有超過十萬追蹤者。
鄧偉傑

鄧偉傑（Desmond Tang，1968年9月14號—）係香港戲劇藝術工作者，導演同主演過唔少劇場作品。
鄧偉傑2010年同演員唐寧結婚，生咗一仔一女，2017年離婚。
曾慶宏

曾慶宏（Eric Tsang，1988年12月7號—）係香港導演，主要拍短片同電視紀錄片，出名作品包括2016年ViuTV節目《夜曲13》。佢第一次執導嘅劇情長片係《過時·過節》，屬第五屆「首部劇情電影計劃」大專組得獎作品。
11月15號

11月15號係公曆年嘅第319日（閏年第320日），離年尾重有46日。
<< - 11月 - >>



大件事
1920年：國際聯盟第一次會員大會喺瑞士日內瓦開會。
1946年：中華民國制憲國民大會喺南京召開。
1971年：中華人民共和國第一次派代表出席聯合國大會，副外長喬冠華發表演講，闡述中國嘅外交政策，又抨擊美蘇兩個超級大國嘅政策，以及以色列嘅復國主義。
1971年：英特爾發佈全球頭一款微處理器—4-bit嘅4004。
1976年：香港《選擇》月刊創刊，每本定價1港元。
1983年：北塞浦路斯土耳其共和國成立。
1988年：巴勒斯坦全國委員會第19次會議喺阿爾及利亞阿爾及爾閉幕，領袖阿拉法特正式宣佈成立巴勒斯坦國，但係未定疆界。
1988年：蘇聯首架穿梭機「暴風雪號」喺哈薩克拜科努爾航天中心第一次發射。
2002年：中國共產黨第十六屆中央委員會第一次全體會議喺北京選出新一屆領導人，中央政治局常委由之前一屆嘅7個加到9個，胡錦濤當選中共中央總書記。
2006年：日本北海道以北嘅俄屬千島群島海域發生黎克特制8.1級地震，日本發佈海嘯警報。
2006年：半島電視台英語頻道（英文：Al Jazeera English）全球開播。
2010年：上海靜安區發生沖天火災（中文：上海“11·15”特别重大火灾），58死71傷。
2012年：中國共產黨第十八屆中央委員會第一次全體會議喺北京舉行，中央政治局常委由之前一屆嘅9個改到7個，習近平當選中共中央總書記兼中央軍委主席，成為第五代中華人民共和國最高領導人。
2021年：北京證券交易所（中文：北京證券交易所）正式開市，頭一批上市公司一共81間，全日成交額95.73億緡人民幣。
勝精

勝精 伯爵（日文：かつ くわし，1888年8月23號—1932年7月10號）係日本華族兼生意人，原名德川精（日文：とくがわ くわし），係末代江戶幕府將軍德川慶喜第十個仔，契爺係海軍軍人勝小鹿。
工作記憶

工作記憶（粵音：gung1 zok3 gei3 jik1；英文：WM）係記憶功能嘅一種，負責暫時儲起個腦用緊嘅資訊，並且對呢啲資訊作出運算，可以話係短期記憶一種。工作記憶容量有限，所以可能會搞唔掂一啲複雜嘅認知作業。此外，工作記憶亦容易受到分心影響。

基本概論
睇埋：記憶力
喺 1974 年，英國心理學家亞倫·伯特里（Alan Baddeley）同加拉咸·希卓（Graham Hitch）提出咗工作記憶呢個概念，指短期內儲住啲資訊，兼且對呢啲資訊作出運算嘅記憶功能。喺伯特里工作記憶模型嗰個基礎版本入面，短期記憶主要係由三大系統組成：
中央處理（central executive）、
語音循環（phonological loop）、同
視覺空間畫板（visuospatial sketchpad），
呢三個子系統分別負責處理唔同類型嘅短期記憶資訊：
中央處理負責控制資訊喺其他工作記憶系統當中嘅流動，
聲迴負責暫時噉儲起聽覺資訊（例如啲人喺個腦入面複誦一段電話號碼），
視空畫板負責暫時噉儲起一啲視覺資訊（例如啲人喺個腦入面諗住一個影像）－
呢個分類法解釋得到某啲實驗結果，好似係對於人類嚟講，同時做兩樣同類型（都係視覺或者都係聽覺）嘅短期記憶作業難過做兩樣唔同類型（一個視覺一個聽覺）嘅作業。打後嘅研究仲有進一步噉擴張呢個模型。工作記憶模型嘅抽象圖解如下，當中箭咀係記憶資訊嘅流動：

神經對應
睇埋：記憶痕跡
有唔少心理學家都嘗試拆解工作記憶嘅神經對應。研究指，工作記憶嘅中央處理功能至少部份係由前額葉（PFC）同頂葉呢兩個腦區向個腦嘅感官區域傳訊號而成嘅，呢啲腦區會向處理感官資訊嘅腦區傳訊號，話俾佢哋聽四圍環境嘅資訊入面邊啲值得留意，從而控制感官收到嘅資訊邊啲會成功經過入碼嘅過程進入工作記憶。一旦啲資訊成功噉入咗去工作記憶嗰度，個前額葉同頂葉會係噉互射訊號嚟維持住啲資訊。
日本皇室

日本皇室（日文：皇室／こうしつ Kōshitsu）係包括天皇同埋皇族成員嘅總稱。具體嚟講，日本皇室係指由天皇同埋內廷皇族（日文：内廷皇族）組成嘅「內廷」、加埋其他宮家。
同時，依家嘅日本皇室成員係冇選舉權，唔受到日本嘅戶籍法律管，管住佢哋嘅法律係《皇室典範》，機構係宮內廳。

名同稱號
日本皇室成員冇姓，男仔最尾一個字就叫「仁」（ひと，hito），女仔最尾一個字就叫做「子」（こ，ko），好少唔會咁叫。
而每個皇室成員都有稱號：仔叫「親王」，囡叫「內親王」，而孫囡就叫「女王」。響二戰前後皇室冇錢，甚至有一啲離當代天皇血統比較遠嘅成員只可以叫「王」，而最後呢班「王」重響1947年畀駐日盟軍總司令部撤消皇族身份。另外重有「皇太子」、「皇太孫」、「皇后」、「皇太后」、「太皇太后」、「王妃」等等唔同稱呼，意思同中文一樣。
另外，天皇嘅仔響改名之前會起一個「御稱號」（即係幼名，又叫乳名），就好似今上天皇 德仁嘅幼名就係叫「浩宮」。
如果天皇死咗就會叫「崩御」（即係中文嘅駕崩），而其他皇室成員死咗就會叫「薨去」。
而親王大個咗或者結婚之後，經宮內廳批準，會起一個宮家，由天皇下賜一個宮號。
一個皇室成員死咗之後，唔會直接叫佢個名，而係先宮號，之後係名，最後係稱號咁叫，舉個例，好似伏見宮博恭王，「伏見宮」係宮號，「博恭」係佢個名，而「王」係佢個稱號。

內廷
內廷係指由天皇同埋佢嘅直系親屬組成，而皇太子屋企就叫「東宮」。
今上天皇 德仁
皇后雅子
上皇明仁
上皇后美智子
愛子內親王
CF格蘭納達

CF格蘭納達（Granada Club de Fútbol, S.A.D.）係西班牙安達魯西亞自治區格蘭納達省省會格蘭納達嘅一間足球會，1931年成立，家陣踢緊西班牙乙組足球聯賽。
奧克蘭FC

奧克蘭FC（英文：Auckland FC）係紐西蘭屋崙一間職業足球球會，依家踢緊澳洲職業足球聯賽。